HP סאיטקס

HP סאיטקס (או HP Scitex) היא חטיבה של חברת HP העולמית, העוסקת בייצור מכונות דפוס דיגיטלי. החטיבה מפתחת ומספקת פתרונות דפוס דיגיטליים לשוקי האריזות ושוק השילוט. חטיבת סאיטקס מורכבת ממטה הממוקם בנתניה, הכולל מרכז מחקר ופיתוח, כספים, שיווק ושירות; מפעל לייצור מכונות דפוס הממוקם בקיסריה; מפעל לייצור דיו הממוקם בקרית גת ומפעל דיו נוסף בפוארטו ריקו. בנוסף, מערכות הדפוס מהדור החדש של סאיטקס מבוססות על טכנולוגית הזרקת דיו תרמית (Thermal InkJet) של HP. הדיו שפיתחה HP עבור מערכת הדפוס הוא מבוסס-מים ועומד בתקנים המחמירים ביותר לאריזות מזון. טכנולוגיית ה-HDR מבוססת על ראשי Piezo inkjet ודיו UV. HP סאיטקס היא תוצר של מיזוגים ורכישות החל משנות השישים. סאיטקס קורפוריישן בע"מ נוסדה בשנת 1968 ברחובות על ידי אפי ארזי, כחברת "טכנולוגיה מדעית בע"מ" ועסקה בייצור מכונות ממחושבות לענף הטקסטיל. מקור השם "סאיטקס" נובע מ-Scientific Textile, השוק העיקרי של החברה באותה עת. בתחילת שנות ה-70 החלה החברה למכור את מכונות הטקסטיל בארצות הברית. בשנת 1979 הפוקוס של החברה השתנה לעיבוד תמונות צבע כך שיהפוך את תהליך הקדם דפוס ובעיקר את תהליך ייצור הגלופות לדיגיטלי. בשנת 1980 הונפקו מניות החברה בבורסת נאסד"ק בעזרתו של איש הכספים של החברה, ארתור לאו ופרד אדלר, משקיע אמריקאי מאבות תעשיית הון הסיכון. בשנת 1998, רכשה סאיטקס קורפוריישן את חברת "עידנית טכנולוגיות", בראשות דוד רייס. עידנית נוהלה כיחידה עסקית עצמאית תחת סאיטקס קורפוריישן עם אחריות מלאה להרחיב את נוכחותה של סאיטקס בשוקי הדפוס. באותה שנה, רכשה סאיטקס קורפוריישן את פעילות ה-Super Wide Format של חברת "מתן מדפסות דיגיטליות", בראשותו של דב עופר, ויצרה בתוך חברת סאיטקס קורפוריישן את סאיטקס הדפסה בפורמט רחב בע"מ (Scitex Wide Format Printing Ltd). בשנת 2000 חברת "קריאו", מתחרה קנדית של סאיטקס שמייסדיה הם ישראלים, עמוס מיכלסון ודן גלברט, רכשה חלק מפעילות סאיטקס קורפוריישן, למעט חטיבות סאיטקס דיגיטל פרינט באוהיו וסאיטקס פורמט רחב, שהפכה לחברת סאיטקס ויז'ן. באותה שנה רכשה סאיטקס ויז'ן את TechINK והמשיכה עם פעילות זו עד 2013. בשנת 2001, סאיטקס ויז'ן, בהנהגתו של דייוויד רייס, רכשה את טכנולוגית ה-Flatbed של Siantec. חברת “אפריון דיגיטל בע"מ”, בניהולם של מיקי נגלר ואבי הופרט, מוזגה ב-2003 עם סאיטקס ויז'ן בהנהגתו של דב עופר. ב-2005 נמכרה סאיטקס ויז'ן, שעסקה באותה עת בפיתוח פתרונות ההדפסה בפורמט רחב, לחברת היולט פקארד האמריקאית, כולל שם המותג. לאור זאת, החברה שינתה את שמה ל-HP סאיטקס. בשנת 2008, HP רכשה את "נור מקרו-פרינטרס", יצרנית פתרונות הדפסה בפורמט רחב. בנובמבר 2015, התפצלה חברת היולט פקארד לשתי חברות נסחרות, שתיהן חברות Fortune 100: HP Inc. ו-Hewlett-Packard Enterprise. חברת HP Inc. עוסקת במערכות דפוס ומחשוב. HP סאיטקס ממשיכה להיות חלק מחטיבת הדפוס הגרפי של HP. מדיה וקבצים בנושא HP סאיטקס בוויקישיתוף אתר החברה הרשמי פטנטים כמו מים, ישראל היום, 11 בינואר 2018 HP סאיטקס והמכון הטכנולוגי בחולון מדפיסים על גבי קרטון תערוכה הסוקרת 40 שנות עיצוב תעשייתי, פורטל המחשוב העסקי וההיי-טק של ישראל, 7 בפברואר 2017 סאיטקס חיה ונושמת, ומתכננת מהפיכה חדשה בשוק הדפוס, באתר TechTime‏, 12 בספטמבר 2016 חברת HP Scitex - השיקה בישראל מרכז עולמי להצגת טכנולוגיות דפוס דיגיטלי, New Tech Magazine, 11 בספטמבר 2016 HP סאיטקס בניהול דודו תומר(הקישור אינו פעיל), דפוסגרף, 5 בספטמבר 2016 אור הירשאוגה, HP-סאיטקס חנכה מפעל חדש לייצור דיו בקריית גת, באתר TheMarker‏, 21 באפריל 2013 "Aprion Digital, Ltd.: Private Company Information -", retrieved 2010-05-01 "Ilan Ben-Dov Buys Controlling Interest of Partner"Calcalist. Retrieved 2009-08-18 HP רוכשת את נור מקרו-פרינטרס מלוד ב-117 מ' ד', מאתר News 1, 10 בדצמבר 2007 ynet, סאיטקס ויז'ן נמכרה ל-HP ב-230 מיליון דולר, באתר ynet, 12 באוגוסט 2005 גולן חזני, סאיטקס-ויז'ן: הצלחה על הנייר, באתר ynet, 9 בנובמבר 2004 חברת HP Scitex - השיקה בישראל מרכז עולמי להצגת טכנולוגיות דפוס דיגיטלי, באתר New Tech Magazine, ‏11 בספטמבר 2016 HP’s food-safe digital press debuts at Lic Packaging, Digital Print Corrugated Magazine, ‏28 Nov, 2018 סאיטקס בניהול דודו תומר, באתר דפוסגרף, ‏5 בספטמבר, 2016(הקישור אינו פעיל) אברהם פלג, דוגמה חדשה בטקסטיל - ב-12 דקות, באתר מעריב, ‏18 בפברואר 1971 מחשב מסייע לסריגת בדים לפי ציורים, באתר דבר, ‏8 בנובמבר 1972 עמי גינזבורג, ‏סאיטקס רכשה את עידנית תמורת 60 מיליון דולר במזומן, באתר גלובס, 15 בפברואר 1998 אבי פייגנבאום, זכי שפר, האוניברסיטה הפתוחה, 2008, עמ' עמ' 504 קרן צוריאל, ‏נסגרה עיסקת קריאו-סאיטקס, באתר גלובס, 17 בינואר 2000 שושלת הדפוס הדיגיטלית, באתר DailyMaily, ‏5 בספטמבר 2006(הקישור אינו פעיל) הושלמה העסקה למכירת נכסיה ופעילותה העסקית סאיטקס ויז'ן ל-HP, באתר TheMarker‏, 3 בנובמבר 2005 הראל עילם, הפיצול של HP לשתי חברות: מהלך נואש או תרגיל מבריק?, באתר כלכליסט, 2 בנובמבר 2015